Լորին

Լորին Զինեբ Նորա Տալյհաուի (շվեդ.` Lorine Zineb Nora Talhaoui, ), ավելի հայտնի է որպես Լորին, շվեդ փոփ երգչուհի և երաժշտական պրոդյուսեր։ Լորինը «Euphoria» երգով ներկայացրել է Շվեդիան Եվրատեսիլ 2012 երգի մրցույթում և հաղթանակ է բերել իր երկրին` հավաքելով 372 միավոր։ Լորինը 2023 թվականին նույնպես մասնակցել է Եվրատեսիլին` ներկայացնելով "TATTOO" երգը, և դարձել Եվրատեսիլի կրկնակի հաղթող` հավաքելով 583 միավոր։

2011 թվականին լույս է տեսնում Լորինի «My Heart Is Refusing Me» սինգլը, որը կոմերցիոն հաջողություն է ունենում Շվեդիայում։

Մանկություն 
Լորինը ծնվել է 1983 թվականին Շվեդիայի մայրաքաղաք Ստոկհոլմում, ծագումով մարոկկացի բերբերների ընտանիքում։ Հետագայում նրա ընտանիքը տեղափոխվել է Վաստերաս, որտեղ էլ Լորինը հաճախել է դպրոց։

Լորինի երկու ծնողներն էլ բերբերներ են հարավային Մարոկկոյից։

Կարիերա

2004. Idol 

Լորինը հայտնի է դարձել այն բանից հետո, երբ 2004 թվականին մասնակցել է շվեդական Idol մրցույթին։ 6 շաբաթ ելույթ ունենալով մրցույթի բեմում՝ Լորինը դուրս է եկել և այլևս չի շարունակել պայքարը մրցույթում՝ զբաղեցնելով 4-րդ հորիզոնականը։

Idol մրցույթից մեկ տարի անց Լորինը Rob'n'Raz խմբի հետ թողարկել է իր առաջին՝ «The Snake» սինգլը։ Նույն տարում TV400 հեռուստաընկերությունում դարձել է հաղորդավարուհի։

2005-2011. դադար 
Երկար դադարից հետո Լորինն աշխատել է որպես պրոդյուսեր և ռեժիսոր ռեալիթի հեռուստահաղորդումների համար, ինչպիսիք են՝ Värsta pojkvänsakademin (TV3), Matakuten (TV4) և Frufritt (SVT)։

2012. Եվրատեսիլ 2012 
2012 թվականի մարտին Լորինն իր «Euphoria» երգով հաղթել է Շվեդիայի՝ Եվրատեսիլի ազգային ընտրության փուլում և հնարավորություն է ստացել ներկայացնելու Շվեդիան Եվրատեսիլ 2012 երգի մրցույթին։ Նա մրցույթում ներկայացել է երկրորդ կիսաեզրափակչի ժամանակ և անցել է եզրափակիչ։ Եզրափակչի քվեարկության արդյունքում Լորինը հավաքել է 372 միավոր և ճանաչվել հաղթող, իսկ մրցույթը հաջորդ տարի հյուրընկալելու հնարավորությունը տրվել է Շվեդիային։

Սկավառակագրություն

Ալբոմներ

Սինգլեր

Ծանոթագրություններ 

Եվրատեսիլ երգի մրցույթի հաղթողներ
Եվրատեսիլ 2012 երգի մրցույթ
21-րդ դարի երգչուհիներ
Եվրատեսիլ 2012 երգի մրցույթի մասնակիցներ
Շվեդ երգչուհիներ